Amawulire
Ab’oludda oluvuganya bawandikidde Germany kubya Kakwenza
Ivan Ssenabulya
February 11th, 2022
Bya Juliet Nalwooga
Minisita wensonga zebweru wegwanga mu gavumenti eyekisikirize Nkunyingi Muwada, awakanyizza ebbaluwa eyawandikiddwa gavumenti ya Uganda eri ekitebbe kya Germany ku nsonga zomuwandiisi Kakwenza Rukirabasaija.
Omubaka wa Bugiriman Mathias Schauer, nga 28 January yawandikira kooti ya Buganda Road bawe Kakwenza passporta ye, okumuyambako okumuwa visa okugenda e Germany, okuweebwa engule eyali emulindiridde.
Wabula aba minisitule yensonga zebweru wegwanga, baawakanya ebbaluwa eno, nga bagamba nti yali etekeddwa okuyita mu bbo.
Kankano mu bbaluwa Nkunyingi, gyeyawandiise nga 10 February, 2022, yagambye nti ebbluwa ya gavumenti okuyita mu minisitule yensonga zebweru, ekontana namateeka, era bakivumirira kubanga kigendereddwamu kubikirira bikolwa ebyokutulugunya ebyatusibwa ku Kakwenza.
Kakwenza wetwogerera nga yadduse mu gwanga, awatabadde passporta ye, ekyakwatiddwa kooti ya Buganda Road.
lug_Latn lug_Latn eus_Latn eng_Latn tso_Latn lug_Latn lug_Latn lug_Latn lug_Latn lug_Latn